Алег Уладзіміравіч Вераціла

Алег Вераціла (нар. , Навасёлкі, Ваўкавыскі раён, Гродзенская вобласць) — беларускі футбаліст, абаронца клуба «Іслач». Ігрок нацыянальнай зборнай Беларусі (2011—2019).

 Клубная кар’ера 
Выхаванец ваўкавыскай ДЮСШ, з 2005 года выступаў за мінскае «Дынама», з 2007 года — у асноўным складзе. У клубе гуляў на пазіцыі правага абаронцы. Доўгі час быў трывалым іграком асновы, а ў сезоне 2013 стаў капітанам каманды. Але пазней, пры галоўным трэнеру Роберту Масканту, капітанства перайшло да Дзмітрыя Молаша.

Сезон 2014 распачынаў правым абаронцам, але пазней на гэтай пазіцыі стаў часам гуляць Сяргей Карповіч, таму Вераціла быў пераведзены на левы фланг. У сезоне 2015 вярнуўся на правы фланг, у другой палове сезона, пасля з’яўлення ў камандзе Рамана Бегунова, зноў стаў часам з’яўляцца злева. У снежні 2015 года па заканчэнні кантракта пакінуў «Дынама».

Са студзеня 2016 года падтрымліваў форму ў складзе «Мінска», шукаючы варыянты працягу кар’еры. У лютым падпісаў кантракт з польскім клубам «Падбяскідзе». Па выніках сезона 2015/16 «Падбяскідзе» вылецеў з Экстраклясы, і Алег пакінуў клуб. У жніўні 2016 года стаў іграком «Мінска», дзе замацаваўся ў якасці асноўнага правага абаронцы.

У пачатку 2017 года не трэніраваўся з «Мінскам», шукаючы магчымасць перайсці ў іншы клуб, аднак у лютым падпісаў новы кантракт з «гараджанамі». У першай палове 2017 года заставаўся асноўным правым абаронцам мінчан. У чэрвені 2017 года стала вядома аб пераходзе Верацілы ў брэсцкае «Дынама», да якога ён далучыўся па заканчэнні першай паловы чэмпіянату. У складзе брэсцкай каманды стаў асноўным іграком, выступаючы на пазіцыі левага або правага абаронцы, таксама гуляў у якасці правага паўабаронцы. У снежні 2019 года падоўжыў кантракт з «Дынама» на сезон 2020. У сезоне 2020 быў капітанам брэсцкай каманды.

У студзені 2021 года папоўніў склад латвійскага клуба «Ліепая». Пакінуў клуб па заканчэнні кантракта ў снежні 2021 года. У студзені 2022 года стаў іграком «Віцебска», дзе замаваўся ў стартавым складзе. Па выніках сезона 2022 «Віцебск» выбыў у Першую лігу, і абаронца пакінуў клуб.

У чэрвені 2023 года падпісаў кантракт з «Іслаччу» да канца сезона. У студзені 2024 года падоўжыў пагадненне з клубам.

 Міжнародная кар’ера 
Гуляў за моладзевыя зборныя розных узростаў. 12 кастрычніка 2010 года ў матчы плэй-оф за права гуляць на моладзевым чэмпіянаце Еўропы ў Даніі ўжо ў дадатковы час правёў вырашальны мяч у браму італьянскай зборнай, тым самым вывеўшы сваю зборную на гэты турнір.

7 кастрычніка 2011 года дэбютаваў у нацыянальнай зборнай Беларусі. З 2014 года перастаў выклікацца, аднак у сакавіку 2018 года зноў трапіў у нацыянальную каманду.

 Дасягненні 
   Чэмпіён Беларусі: 2019
   Срэбраны прызёр чэмпіянату Беларусі (4): 2008, 2009, 2014, 2015
   Бронзавы прызёр чэмпіянату Беларусі (2): 2012, 2013
  Уладальнік Кубка Беларусі: 2018
  Уладальнік Суперкубка Беларусі (3): 2018, 2019, 2020
   Бронзавы прызёр чэмпіянату Латвіі: 2021
  Бронзавы прызёр моладзевага чэмпіянату Еўропы: 2011
  У спісе 22 найлепшых футбалістаў чэмпіянату Беларусі (6): 2009, 2010, 2012, 2013, 2014, 2019

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Дынама Мінск
Катэгорыя:Ігракі ФК Падбяскідзе Бельска-Бяла
Катэгорыя:Ігракі ФК Мінск
Катэгорыя:Ігракі ФК Дынама Брэст
Катэгорыя:Ігракі ФК Ліепая
Катэгорыя:Ігракі ФК Віцебск
Катэгорыя:Ігракі ФК Іслач